Francisco Macías Nguema, gebore as Mez-m Ngueme (Nsegayong, Rio Muni, nou Mongomo, 1 Januarie 1924 - Malabo, 29 September 1979) was die eerste post-koloniale president van Ekwatoriaal-Guinee, vanaf 1968 tot 1979. Hy het nie 'n erkende politieke ideologie gevolg nie, maar het radikale nasionalisme verkondig en het onder andere Adolf Hitler in die openbaar geprys. Toe hy sy diktatoriale bewind begin het, implementeer hy 'n enkelpartystelsel met die Partido Único Nacional de los Trabajadores (PUNT) as enigste wettige politieke party. Hy is in 1924 gebore in 'n arm kleinboergesin. Hy is opgelei in 'n Katolieke skool. Gebore as Mez-m Ngueme Macías Nguema was hy die seun van 'n toordokter. Hy het tot die Fang nasionaliteit behoort. Op negejarige ouderdom het Macías gesien hoe sy vader noodlottig deur 'n plaaslike bestuurder geslaan word toe hy sy hoofman-titel probeer gebruik het om beter lone vir sy mense te beding. Macías is 'n week later wees toe sy ma selfmoord gepleeg het, wat hom en tien broers en susters aan hul lot oorgelaat het.